
	TAJUK KURSUS :
	BMM 3105 - PENGAJARAN DAN PEMBELAJARAN BAHASA MELAYU BERBANTUKAN KOMPUTER 



HASIL PEMBELAJARAN KURSUS : 
 
Pada akhir pembelajaran ini pelajar dapat; 
1. Menggunakan internet, laman web, pembelajaran secara dalam talian dan luar talian, model perpautan dalam penyusunan bahan dan perpautan antara bahan. 
2. Memilih bahan-bahan daripada  internet untuk pengajaran dan pembelajaran Bahasa Melayu Berbantukan Komputer. 
3. Membina tapak pembelajaran yang mudah 
4. Mengedit bahan pengajaran secara dalam talian 
5. Menggunakan bahan Bahasa Melayu dalam internet, alat pengarangan, animasi dalam persembahan dan cakera padat pembelajaran dalam pengajaran dan pembelajaran Bahasa Melayu. 
6. Mengadakan simulasi pengajaran Bahasa Melayu secara sidang video. 
 
Kerja kursus ini bagi menilai Hasil Pembelajaran  1, 2, 4 dan 5 

OBJEKTIF PEMBELAJARAN : 
 
Pada akhir tugasan ini pelajar dapat; 
1. Membangunkan bahan bantu pengajaran berasaskan  pembelajaran Bahasa Melayu Berbantukan Komputer.
2. Menghasilkan rancangan pengajaran harian (RPH) berdasarkan bahan yang dibangunkan. 
3. Menghasilkan papan cerita ” Story Board”  bagi menghasilkan perisian pembelajaran yang  terbaik. 
 
Tugasan Kerja Kursus Pendek 
 
Ketua    Bidang  Dasar,  Pusat  Perkembangan  kurikulum  Kementerian  Pendidikan,  Dr.  Sharifah Nor Puteh (2007), berpendapat bahawa pendidikan awal yang berkualiti amat  perlu  bagi  meningkat  perkembangan    menyeluruh  seorang  kanak-kanak.  Menurut  beliau,  ”perkembangan  kognitif  melibatkan  pemerhatian,  perbandingan    dan diskriminasi,  am alan,  konsep  masa,  konsep  ruang  dan  penyelesaian    masalah, pengelasan  padanan  satu  dengan  satu  konsep  nomber,  operasi  nombor  dan 
pengukuran,”  Perkembangan  ini  sangat  penting  untuk  menjadiakan  kanak-kanak berkeadaan baik dalam segala aspek.   


Berdasarkan  satu  topik  atau  sub  topik  bagi  satu  mata  pelajaran/komponen  Bahasa  Melayu yang akan diajar, anda dikehendaki; 
 
a. Membangun  satu  perisian  bagi  subjek  Pengajaran  dan  Pembelajaran  Bahasa Melayu Berbantukan Komputer (PPBK) sebagai bahan bantu mengajar (BBM) bagi satu  masa  kelas  pembelajaran.  Anda  boleh  menggunakan  perisian  alat pengarangan  (authoring   tool),  seperti  Macromedia Authorware, Powerpoint atau  lain-lain perisian  yang  sesuai  dalam  membangunkan  perisian Pengajaran dan Pembelajaran Bahasa Melayu Berbantukan Komputer  (PPBK) tersebut,  
b. Sediakan satu  Rancangan Pengajaran Harian (RPH)  model ASSURE  lengkap bagi satu  sesi  pengajaran  kelas  pengajaran  Bahasa  Melayu,  berpandukan  perisian Pengajaran dan Pembelajaran Berbantukan K omputer (PPBK) yang dibangunkan, 
c. Penghasilan papan cerita (Storyboard) perisian pengajaran dan pembelajaran berbantukan komputer yang dibangunkan 


Panduan Tugasan:
1. Tugasan hendaklah disiapkan secara individu atau berkumpulan, iaitu dua atau tiga orang sekumpulan.
2. Hantar tugasan semasa kuliah bersemuka pada bulan November 2010.
3. Semua bahan tugasan hendaklah dihantar dalam bentuk ‘hardcopy’ dan ‘softcopy’ kepada pensyarah.
4. Penilaian tugasan juga akan dibuat secara berterusan dengan merujuk kepada laman sesawang anda. Kemaskini laman sesawang anda dari semasa ke semasa.



